TKN คาดไตรมาส 2/61 ฟื้นตัว-ครึ่งปีหลังเข้าสู่ช่วงไฮซีซั่นแนะซื้อเป้า 19.50 บ.
TKN คาดไตรมาส 2/61 ฟื้นตัว-ครึ่งปีหลังเข้าสู่ช่วงไฮซีซั่นแนะซื้อเป้า 19.50 บ.
1 ส.ค. 2561

บล.ไอร่า ระบุในบทวิเคราะห์วันนี้(1ส.ค.) ว่า  บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN คาดกำไรสุทธิ ไตรมาส 2/61 ที่ 165 ล้านบาท เพิ่มขึ้น 9%QoQ และ  22%เทียบช่วงเดียวกันของปีก่อน จากการรับรู้ต้นทุนสาหร่ายล็อตใหม่ที่ถูกลงราว 10% จากเดิม โดยใช้สาหร่ายล็อตใหม่ ประมาณ 40-50% ใน ไตรมาส 2/61 คาดช่วยให้ความสามารถทำกำไรเริ่มปรับตัวดีขึ้น โดยคาด Gross Profit Margin ประมาณ 30% ใน ไตรมาส2/61 เพิ่มขึ้นจาก 28.2% เมื่อ 1Q61 พร้อมคาดยอดขายยังเติบโตได้ดีจากยอดขายต่างประเทศที่เพิ่มขึ้นต่อเนื่อง
มองฟื้นตัวต่อเนื่องในครึ่งปีหลัง จากการรับรู้ต้นทุนสาหร่ายล็อตใหม่อย่างเต็มที่ และการเข้าสู่ช่วง High Season ของธุรกิจในช่วงครึ่งหลังของปี ส่งผลให้ยอดขายเติบโตต่อเนื่อง รวมทั้ง Utilization Rate ของโรงงานใหม่ที่ปรับตัวดีขึ้น คาดช่วยลดต้นทุนการผลิตต่อหน่วยลง ประกอบกับการได้รับสิทธิประโยชน์ทางภาษี (BOI) ของโรงงานแห่งใหม่ คาดช่วยลดอัตราภาษีเงินได้ในภาพรวมลง คาดกำไรสุทธิปี’61 เติบโต 2% อยู่ที่ 765 ล้านบาท ประเมินราคาเป้าหมายที่ 19.50 บาท